शाहरुख खान का पूरी रात सफाई करने के बाद हुआ बुरा हाल, Photo शेयर कर यूं बताई दास्तां  
सफाई के बाद शाहरुख खान का हुआ बुरा हाल
फोटो पोस्ट कर किंग खान ने बताई दास्तां
शाहरुख खान की फोटो हुई वायरल
शाहरुख खान (Shah Rukh Khan) इन दिनों फिल्मों से भले ही दूर हैं, लेकिन सोशल मीडिया पर हमेशा छाए रहते हैं. हाल ही में शाहरुख खान ने सोशल मीडिया पर अपनी एक फोटो साझा की है, जिसने लोगों का खूब ध्यान खींचा है. इस फोटो को साझा करते हुए शाहरुख खान ने बताया कि उन्होंने अपनी लाइब्रेरी की सफाई की है. फोटो को देखकर लग रहा है कि सफाई के बाद शाहरुख खान की हालत थोड़ी खराब हो गई है. इन सबसे अलग फोटो में शाहरुख खान का अंदाज काफी अलग रहा है और शाहरुख खान की इस फोटो को उनके फैन्स खूब पसंंद भी कर रहे हैं. हाल ही में शाहरुख खान के प्रोडक्शन हाउस की नेटफ्लिक्स सीरीज 'बार्ड ऑफ ब्लड' रिलीज हुई है.
Did an all nighter...cleaning up my library. A bit shabby & smelling of books, dust and happiness...
A post shared by  Shah Rukh Khan (@iamsrk) on Sep 29, 2019 at 10:21pm PDT
इस फोटो को साझा करते हुए शाहरुख खान (Shah Rukh Khan) ने लिखा, "सारी रात अपनी लाइब्रेरी की सफाई की. थोड़ी जर्जर और किताबों की महक, धूल और खुशी." शाहरुख खान की इस फोटो पर लोग जमकर कमेंट कर रहे हैं. बता दें कि किंग खान के अलावा उनके बच्चे आर्यन खान, सुहाना खान और अबराम खान भी सोशल मीडिया पर छाए रहते हैं. फिल्मों और सोशल मीडिया से दूर रहने के बाद भी किंग खान के बच्चों का सोशल मीडिया पर जलवा जबरदस्त होता है. हाल ही में शाहरुख खान की लाडली बेटी सुहाना खान की शोर्ट फिल्म 'द ग्रे पार्ट ऑफ ब्लू' का टीजर भी लॉन्च हुआ है, जिसमें उनका अंदाज काफी लाजवाब लग रहा है. 
Teaser of Suhana's short film " the grey part of blue " is out can't wait and super excited for this #suhanakhan
A post shared by  suhana khan ( READ BIO PLS????) (@suhanakha2) on Sep 28, 2019 at 11:08pm PDT
वहीं, शाहरुख खान (Shah Rukh Khan) की बात करें तो वह आखिरी बार फिल्म जीरो में नजर आए थे. इस फिल्म में शाहरुख के अलावा कैटरीना कैफ और अनुष्का शर्मा भी मुख्य भूमिका में दिखाई दी थीं. लेकिन उनकी इस फिल्म ने बॉक्स ऑफिस पर कुछ खास प्रदर्शन नहीं किया था. जीरो के बाद से शाहरुख खान भले ही फिल्मों से दूर हैं, लेकिन एक्टिंग की दुनिया से वह किसी न किसी तरह जुड़े ही हुए हैं.